open-index/open-wikipedia-markdown huggingface dataset:
সিকান্দার শাহের সমাধি

**সিকান্দার শাহের সমাধি**, যা **সিকান্দার শাহ মাকবারা** নামেও পরিচিত, হলো একটি সমাধিসৌধ যা গুজরাতের সুলতান বাহাদুর শাহ তার ভাই ও পূর্বসূরিদের স্মরণে ১৫২৭ সালের দিকে ভারতের গুজরাতের হালোলে নির্মাণ করেছিলেন।

## ইতিহাস
গুজরাতের তৎকালীন সুলতান সিকান্দার শাহকে মাত্র কয়েক সপ্তাহ রাজত্ব করার পর ১৫২৬ সালের ৩০ মে তার দাস ইমাদ-উল-মুলক খুশ কদমের নির্দেশে হত্যা করা হয়। ইমাদ-উল-মুলক সিকান্দার শাহের ছয় বছর বয়সী ছোট ভাই নাসির খানকে দ্বিতীয় মাহমুদ শাহ উপাধি দিয়ে সিংহাসনে বসান এবং তার পক্ষে শাসন পরিচালনা করতে থাকেন। পরবর্তীতে অভিজাতরা ইমাদ-উল-মুলককে ত্যাগ করে রাজপুত্র বাহাদুর খানের পক্ষ নেন। বাহাদুর খান চম্পানের অভিমুখে অভিযান চালিয়ে ইমাদ-উল-মুলককে বন্দী ও মৃত্যুদণ্ড প্রদান করেন। তিনি তার বিদ্রোহী ভাই লতিফ খানকেও পরাজিত করেন, যিনি পরে ক্ষতজনিত কারণে মারা যান। এরপর তিনি নাসির খান এবং তার অন্য ভাইদের বিষপ্রয়োগে হত্যা করেন। ১৫২৭ সালে তিনি 'বাহাদুর শাহ' উপাধি নিয়ে সিংহাসনে আরোহণ করেন। বাহাদুর শাহ তার ভাই সিকান্দার শাহ এবং অন্যদের সম্মানে এই সমাধিসৌধটি নির্মাণ করেন।

জেমস ফোর্বস ১৭৮৫ সালে এই সমাধিসৌধটি পরিদর্শন করেছিলেন এবং সূক্ষ্ম খোদাই করা মার্বেল পাথরের সমাধির কথা উল্লেখ করেছিলেন। সেই মার্বেল পাথরগুলো এখন আর নেই।

## স্থাপত্য
একতলা বিশিষ্ট বেলেপাথরের এই সমাধিসৌধটিতে দুটি কেন্দ্রীয় এবং পাঁচটি ছোট গম্বুজ রয়েছে। এটি আহমেদাবাদ স্থাপত্য শৈলীতে একটি উঁচু বেদীর ওপর নির্মিত। এতে দুটি কক্ষ রয়েছে। অভ্যন্তরীণ অংশ বিশেষ করে বারান্দা এবং স্তম্ভগুলো ফুলের নকশা এবং জ্যামিতিক নকশায় সুশোভিত। কেন্দ্রীয় গম্বুজগুলো ভেঙে পড়েছে, তবে বারান্দার ওপরের ছোট বাঁকা ছাদগুলো এখনও টিকে আছে।

একটি কক্ষের এক পাশে একটি কবরের পাশে নিচু স্তম্ভ রয়েছে, যা নির্দেশ করে যে এটি একজন শহীদের স্মরণে উৎসর্গ করা হয়েছে। অন্য কক্ষে কোনো কবর নেই। এই কক্ষগুলোতে একসময় বাহাদুর শাহের ভাই নাসির খান এবং লতিফ খানের কবর ছিল, যারা ১৫২৬ সালে মারা যান। ঐতিহাসিক ফেরিশতার মতে, সমাধিসৌধটি নির্মাণের সময় রাজপুত্রদের আত্মার শান্তির জন্য প্রতিদিন প্রার্থনা করার উদ্দেশ্যে একটি উপযুক্ত ব্যবস্থা বা প্রতিষ্ঠান গড়ে তোলা হয়েছিল।

## তথ্যসূত্র

বিষয়শ্রেণী:গুজরাতের দর্শনীয় স্থান
বিষয়শ্রেণী:ভারতের সমাধি
বিষয়শ্রেণী:গুজরাতের সমাধিসৌধ
বিষয়শ্রেণী:গুজরাতের জাতীয় গুরুত্বপূর্ণ স্মৃতিস্তম্ভ
বিষয়শ্রেণী:১৫২৭-এ সম্পন্ন ভবন ও কাঠামো
বিষয়শ্রেণী:গুজরাত সালতানাতের ভবন ও স্থাপনা
তৃতীয় আহমদ শাহ

**গিয়াস-উদ-দিন তৃতীয় আহমদ শাহ**, জন্মগত নাম **আহমদ খান**, ছিলেন মুজাফফরি রাজবংশের একজন সুলতান। তিনি ১৫৫৪ থেকে ১৫৬১ সাল পর্যন্ত ভারতের গুজরাত সালতানাতের নামমাত্র সুলতান ছিলেন। তার রাজত্বকালে প্রকৃত ক্ষমতা ছিল তার অভিজাতদের হাতে, যারা নিজেদের মধ্যে রাজ্য ভাগ করে নিয়েছিলেন। তিনি তার এক অভিজাতের হাতেই নিহত হন।

## পটভূমি
১৫৫৪ সালে সুলতান তৃতীয় মাহমুদ শাহের বোরহান নামক এক ভৃত্য তাকে নেশাজাতীয় দ্রব্য খাইয়ে ঘুমের মধ্যে ছুরিকাঘাতে হত্যা করে। এরপর বোরহান প্রধানমন্ত্রী আফজাল খানসহ আরও বারোজন প্রভাবশালী অভিজাতকে হত্যা করে নিজে সুলতান হওয়ার চেষ্টা করেন। কিন্তু তার সহযোগীরাও তাকে সমর্থন করেনি এবং শেষ পর্যন্ত শিরওয়ান খান তাকে হত্যা করেন। সুলতান মাহমুদ শাহ মাত্র ২৮ বছর বয়সে এবং ১৮ বছর শাসনের পর মৃত্যুবরণ করেন।

## শাসনকাল
বোরহানের মৃত্যুর পর, অভিজাতরা আহমদ শাহের বংশধর আহমদ খানকে নির্বাচিত করেন এবং 'তৃতীয় আহমদ শাহ' উপাধি দিয়ে রাজা ঘোষণা করেন। যেহেতু সুলতান তখন কিশোর ছিলেন, তাই সিদ্ধান্ত হয় যে ইতিমাদ খান শাসনকার্য পরিচালনা করবেন এবং রাজ্যটি অভিজাতদের মধ্যে ভাগ করে দেওয়া হবে। এই সুযোগে খানদেশের শাসক মোবারক শাহ গুজরাত আক্রমণ করেন, কিন্তু শেষ পর্যন্ত তিনি পিছু হটতে বাধ্য হন।

পরবর্তীতে অভিজাতদের মধ্যে ক্ষমতার দ্বন্দ্ব শুরু হয়। নাসির-উল-মুলক নামক এক অভিজাত ক্ষমতা দখলের চেষ্টা করলে ইতিমাদ খান এবং সায়াদ মোবারক তাকে পরাজিত করেন। এই অস্থিরতার মধ্যে রাজকীয় নিয়ন্ত্রণ বজায় রাখতে রাজ্যটিকে বিভিন্ন ভাগে ভাগ করে দেওয়া হয়। আহমদ শাহের হাতে ব্যক্তিগত ব্যবহারের জন্য শুধুমাত্র আহমেদাবাদ এবং দাসক্রোহী মহকুমাটি রাখা হয়।

১৫৫২ সালের দিকে আলম খান নামক একজন প্রাক্তন বিদ্রোহী সায়াদ মোবারকের সহায়তায় ফিরে আসেন। আলম খান এবং ইতিমাদ খানের মধ্যে ক্ষমতার দ্বন্দ্বের জেরে রাজ্যে আরও বিশৃঙ্খলা দেখা দেয়। এক পর্যায়ে আহমদ শাহ ইতিমাদ খানের কড়া নজরদারি থেকে পালিয়ে সায়াদ মোবারকের কাছে আশ্রয় নেন। কিন্তু ইতিমাদ খান এবং ইমাদ-উল-মুলক রুমি সায়াদ মোবারককে যুদ্ধে পরাজিত ও হত্যা করেন।

পরবর্তীতে ইমাদ-উল-মুলক এবং ইতিমাদ খানের মধ্যেও বিবাদ সৃষ্টি হয়। ইমাদ-উল-মুলক সুরাটের শাসক খুদাওয়ান্দ খান রুমি কর্তৃক প্রতারিত হয়ে নিহত হন। তার পুত্র চেঙ্গিজ খান তার বাবার মৃত্যুর প্রতিশোধ নিতে পর্তুগিজদের সহায়তা নেন এবং বিনিময়ে দমন ও সনজান অঞ্চল তাদের হাতে ছেড়ে দেন।

এদিকে সুলতান আহমদ শাহ স্বাধীনভাবে শাসন করার চেষ্টা চালিয়ে যাচ্ছিলেন এবং অভিজাতদের নিয়ন্ত্রণের বাইরে যাওয়ার পরিকল্পনা করছিলেন। এতে ক্ষিপ্ত হয়ে ইতিমাদ খান সুলতানকে সরিয়ে দেওয়ার সিদ্ধান্ত নেন।

অবশেষে, ১৫৬১ সালে ইতিমাদ খানের প্ররোচনায় ওয়াজিউল মুলক এবং রাজিউল মুলক সুলতান তৃতীয় আহমদ শাহকে হত্যা করেন। হত্যাকাণ্ডটি ওয়াজিউল মুলকের বাড়িতে সংঘটিত হয়েছিল। সুলতানের মৃতদেহ সবরমতী নদীর বালুচরে ফেলে দেওয়া হয় এবং রটানো হয় যে ডাকাতরা তাকে হত্যা করেছে। আহমদ শাহের নামমাত্র রাজত্বকাল প্রায় আট বছর স্থায়ী হয়েছিল।

তৃতীয় আহমদ শাহের পর তৃতীয় মুজাফফর শাহ সিংহাসনে আরোহণ করেন।

## তথ্যসূত্র

বিষয়শ্রেণী:১৫৬১-এ মৃত্যু
বিষয়শ্রেণী:জন্মের সাল অজানা
বিষয়শ্রেণী:গুজরাতের সুলতান
বিষয়শ্রেণী:১৬শ শতাব্দীর ভারতীয় রাজশাসক
লুকাশ দোস্তাল

**লুকাশ দোস্তাল** (, ; জন্ম: ২২ জুন ২০০০) হলেন একজন চেক পেশাদার আইস হকি খেলোয়াড়। তিনি বর্তমানে মার্কিন যুক্তরাষ্ট্রের পেশাদার আইস হকি লিগের দল অ্যানাহাইম ডাকস এবং চেক প্রজাতন্ত্র জাতীয় দলের হয়ে গোলরক্ষক হিসেবে খেলেন।

২০১৭ সালে আইস হকি জগতে পদার্পণ করা দোস্তাল চেক প্রজাতন্ত্রের প্রতিনিধি হিসেবে ২০২৬ শীতকালীন অলিম্পিকে অংশগ্রহণ করেছেন।  

## প্রারম্ভিক জীবন
লুকাশ দোস্তাল ২০০০ সালের ২২শে জুন তারিখে চেক প্রজাতন্ত্রের ব্রনোতে জন্মগ্রহণ করেছেন এবং সেখানেই তার শৈশব অতিবাহিত হয়।

## খেলোয়াড়ি জীবন
দোস্তাল আইস হকির পুরুষদের প্রতিযোগিতায় চেক প্রজাতন্ত্রের প্রতিনিধি হিসেবে অংশগ্রহণ করেছিলেন; উক্ত প্রতিযোগিতায় তার দল সার্বিকভাবে ৮ম স্থান অধিকার করেছে।

## তথ্যসূত্র

## বহিঃসংযোগ

* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চেক পুরুষ আইস হকি খেলোয়াড়

বিষয়শ্রেণী:চেক প্রজাতন্ত্রের অলিম্পিক আইস হকি খেলোয়াড়
বিষয়শ্রেণী:চেক আইস হকি গোলরক্ষক

বিষয়শ্রেণী:অ্যানাহাইম ডাকসের খেলোয়াড়
বিষয়শ্রেণী:২০২৬ শীতকালীন অলিম্পিকের আইস হকি খেলোয়াড়
জুনাগড়ের নবাব

**জুনাগড়ের নবাব** বলতে ভারতের বর্তমান গুজরাত রাজ্যের জুনাগড় জেলায় অবস্থিত তৎকালীন ব্রিটিশ ভারতের দেশীয় জুনাগড় রাজ্যের বিলুপ্ত শাসক বংশকে বোঝায়।

## জুনাগড়ের নবাবদের তালিকা

নিচে ভারত বিভাজনের আগে দেশীয় জুনাগড় রাজ্য শাসনকারী নবাবদের তালিকা দেওয়া হলো। ১৯৪৭ সালে ভারত ও পাকিস্তান স্বাধীন হওয়ার পর, জুনাগড়ের নবাব উপাধিটির কোনো দাপ্তরিক মর্যাদা নেই। তবে পাকিস্তানে এটি এখনও সম্মান বহন করে এবং সৌজন্যমূলক উপাধি হিসেবে ব্যবহৃত হয়।

## শেষ নবাব

১৯৪৭ সালে ভারত বিভাজনের পর জুনাগড়ের শেষ শাসক নবাব মুহাম্মদ মহবত খানজী (তৃতীয়) জুনাগড়কে পাকিস্তান অধিরাজ্যের সাথে অন্তর্ভুক্ত করার সিদ্ধান্ত নেন। এর ফলে ভারতীয় সেনাবাহিনী সামরিক পদক্ষেপ গ্রহণ করে। নবাব মুসলিম হওয়ার কারণে জুনাগড়কে নবগঠিত মুসলিম সংখ্যাগরিষ্ঠ পাকিস্তানের অংশ হিসেবে ঘোষণা করার পক্ষে ছিলেন। এই উদ্দেশ্যে তিনি পাকিস্তানে অন্তর্ভুক্তির দলিলে স্বাক্ষর করেন। এর প্রতিক্রিয়ায় জুনাগড়ের করদ রাজ্য মাংরোল এবং বাবরিয়াওয়াদ জুনাগড় থেকে স্বাধীনতা ঘোষণা করে ভারতের সাথে যুক্ত হওয়ার সিদ্ধান্ত নেয়। নবাব সামরিকভাবে এই করদ রাজ্যগুলো দখল করেন। 

বল্লভভাই পটেল এটিকে ভারতের ওপর আগ্রাসন হিসেবে দেখেন এবং সামরিক জবাব দেওয়ার আহ্বান জানান। তবে জওহরলাল নেহরু প্রথমে বাবরিয়াওয়াদের ভারতের সাথে যুক্ত হওয়ার বৈধতা নিশ্চিত করতে চাইলেন। লর্ড লুই মাউন্টব্যাটেনের সাথে আলোচনার পর ২২ সেপ্টেম্বর ১৯৪৭ তারিখে জুনাগড়ের দেওয়ানের কাছে তার সৈন্য প্রত্যাহারের জন্য টেলিগ্রাম পাঠানো হয়। নবাব সৈন্য সরাতে অস্বীকার করলে ভারতীয় সেনাবাহিনীকে বাবরিয়াওয়াদ পুনরুদ্ধারের নির্দেশ দেওয়া হয়। ১৯৪৭ সালের অক্টোবরে নবাব তার পরিবারসহ পাকিস্তানে পালিয়ে যান। নভেম্বর মাসে ভারতীয় সেনাবাহিনী বাবরিয়াওয়াদ দখল করে এবং জুনাগড় ও মাংরোল সীমান্তে সতর্ক অবস্থান নেয়। শেষ পর্যন্ত এটি ভারতের সাথে একীভূত হয়। নির্বাসনের পর নবাব পরিবার পাকিস্তানে স্থায়ীভাবে বসবাস শুরু করে এবং বর্তমানে তারা পাকিস্তানের করাচিতে অবস্থিত 'জুনাগড় হাউস'-এ বসবাস করেন।

## আরও দেখুন
* গুজরাতের পাঠান
* সুন্নী রাজবংশের তালিকা
* বাবি রাজবংশ
* বাবাই (পশতুন উপজাতি)
* পশতুন সাম্রাজ্য ও রাজবংশের তালিকা

## তথ্যসূত্র

## বহিঃসংযোগ
* জুনাগড় রাজ্যের দাপ্তরিক ওয়েবসাইট

বিষয়শ্রেণী:ভারতের নবাব
বিষয়শ্রেণী:জুনাগড় জেলা
বিষয়শ্রেণী:গুজরাতের দেশীয় রাজ্য
বিষয়শ্রেণী:মুঘল সাম্রাজ্য
জ্যাকব ডায়মন্ড

**জ্যাকব ডায়মন্ড**, যা **ইম্পেরিয়াল** বা **ভিক্টোরিয়া ডায়মন্ড** নামেও পরিচিত, ভারত (বা গোলকোন্ডা খনি) থেকে প্রাপ্ত একটি বর্ণহীন হীরা যা বিশ্বের পঞ্চম বৃহত্তম পালিশ করা হীরার মর্যাদা পেয়েছে। হায়দ্রাবাদ রাজ্যের শেষ নিজাম, উসমান আলি খান, সপ্তম আসাফ জাহ, চৌমহল্লা প্রাসাদে তার বাবার (মাহবুব আলি খান, ষষ্ঠ আসাফ জাহ) জুতোর ভেতর এই হীরাটি খুঁজে পান এবং দীর্ঘ সময় ধরে এটি পেপারওয়েট হিসেবে ব্যবহার করেন। ১৯৯৫ সালে ভারত সরকার আনুমানিক ১৩ মিলিয়ন মার্কিন ডলারের বিনিময়ে এটি কিনে নেয়। এটি ৫৮টি তল বিশিষ্ট একটি আয়তাকার কুশন-কাটে কাটা হয়েছে এবং এর দৈর্ঘ্য , প্রস্থ  ও গভীরতা । হীরাটির ওজন ১৮৪.৭৫ ক্যারেট (৩৬.৯০ গ্রাম)। বর্তমানে এটি মুম্বইয়ের ভারতীয় রিজার্ভ ব্যাঙ্কের ভল্টে রাখা হয়েছে। ২০০১ এবং ২০০৭ সালে নিজামদের অলঙ্কার প্রদর্শনীর অংশ হিসেবে জ্যাকব ডায়মন্ড হায়দ্রাবাদের সলার জং জাদুঘরের প্রধান আকর্ষণ ছিল।

বিখ্যাত কোহিনূর হীরার মতো নয় বরং জ্যাকব ডায়মন্ড তার অস্তিত্বের ইতিহাসে মাত্র দুবার হাতবদল হয়েছে এবং এর সাথে কোনো সহিংসতার ইতিহাস জড়িত নেই।

## ইতিহাস
কাটা বা পলিশ করার জন্য ইউরোপে পাঠানোর আগে অমসৃণ হীরাটির ওজন  এর বেশি ছিল বলে ধারণা করা হয়।

১৮৯১ সালে আলেকজান্ডার ম্যালকম জ্যাকব হীরাটি বিক্রির প্রস্তাব দেন, যার নামানুসারে এর নামকরণ করা হয়েছে। এটি হায়দ্রাবাদের ষষ্ঠ নিজাম মাহবুব আলি খানের কাছে প্রস্তাব করা হয়েছিল। শুরুতে নিজাম হীরাটির প্রতি বেশ অনাগ্রহী ছিলেন এবং এর জন্য মাত্র ৪০ লক্ষ (৪ মিলিয়ন রুপি) প্রস্তাব করেছিলেন। লেনদেনটি সম্পন্ন করার জন্য নিজামকে একটি আমানত জমা দিতে বলা হয়েছিল। ইউরোপীয় রত্ন কারিগররা এই প্রস্তাবে সন্তুষ্ট ছিলেন না, কিন্তু যখন তারা নিজামের আমানতের হদিস হারিয়ে ফেলেন তখন তারা আদালতে যেতে বাধ্য হন। শেষ পর্যন্ত মামলাটি নিষ্পত্তি হওয়ার পর নিজাম তার আদি প্রস্তাবের প্রায় অর্ধেক মূল্যে অর্থাৎ ২৩ লক্ষ (২.২ মিলিয়ন রুপি, ২০০৫ সালের হিসেবে প্রায় ৫০,০০০ মার্কিন ডলার) বিনিময়ে হীরাটি লাভ করেন। এই প্রক্রিয়ায় হতাশ হয়ে এবং হীরাটিকে দুর্ভাগ্যের প্রতীক বিবেচনা করে নিজাম এটি কাপড়ে মুড়িয়ে লুকিয়ে রাখেন।

তার বাবার মৃত্যুর কয়েক বছর পর শেষ নিজাম উসমান আলি খান, সপ্তম আসাফ জাহ, চৌমহল্লা প্রাসাদে তার বাবার জুতোর সামনের অংশে জ্যাকব ডায়মন্ড খুঁজে পান এবং হীরার প্রকৃত মূল্য অনুধাবন করার আগ পর্যন্ত তিনি নিজেও এটি দীর্ঘকাল পেপারওয়েট হিসেবে ব্যবহার করেন। পরবর্তীতে পরিবারটি অন্যান্য অলঙ্কারের সাথে জ্যাকব ডায়মন্ড বিক্রি করতে চেয়েছিল, কিন্তু ভারত সরকার এই বিক্রয় প্রক্রিয়া বন্ধ করে দেয়। সরকারের মতে এই অলঙ্কারগুলো জাতীয় সম্পদ যা বিদেশিদের কাছে বিক্রি করা যাবে না।

দীর্ঘ আইনি লড়াইয়ের পর, ১৯৯৫ সালে ভারত সরকার নিজামের ট্রাস্ট থেকে আনুমানিক ১৩ মিলিয়ন মার্কিন ডলারের বিনিময়ে হীরাটি এবং অন্যান্য হায়দ্রাবাদের নিজামদের অলঙ্কার কিনে নেয়। বর্তমানে এটি মুম্বইয়ের ভারতীয় রিজার্ভ ব্যাঙ্কের ভল্টে রাখা হয়েছে। হিমায়েত আলি মির্জা এবং মুকাররম জাহসহ নিজামের বংশধররা নিজামের অলঙ্কারের সাথে জ্যাকব ডায়মন্ড হস্তান্তর করেন।

২০০১ এবং ২০০৭ সালে নিজামদের অলঙ্কার প্রদর্শনীর অংশ হিসেবে প্রদর্শিত জ্যাকব ডায়মন্ড হায়দ্রাবাদের সলার জং জাদুঘরের একটি প্রধান আকর্ষণ ছিল।

## আরও দেখুন
* হায়দ্রাবাদের নিজামদের অলঙ্কার
* গোলকোন্ডা হীরা
* হীরার তালিকা

## তথ্যসূত্র

বিষয়শ্রেণী:স্বতন্ত্র হীরা
বিষয়শ্রেণী:হায়দ্রাবাদের নিজামদের অলঙ্কার
বিষয়শ্রেণী:গোলকোন্ডা হীরা
বিষয়শ্রেণী:১৮৮৪-এ বিজ্ঞান
সাবিত ইবনে নাসর

**সাবিত ইবনে নাসর ইবনে মালিক আল-খুযায়ি** (; মৃত্যু ৮১৩/১৪ খ্রি.) ছিলেন একজন আব্বাসীয় সেনাপতি ও প্রাদেশিক গভর্নর, যিনি ৮০৮ থেকে ৮১৩ সাল পর্যন্ত বাইজেন্টাইন সাম্রাজ্যের সিলিসীয় সীমান্ত অঞ্চলে অবস্থিত সুগুর প্রদেশের (শাম) গভর্নর হিসেবে দায়িত্ব পালন করেন। ৮১৩ সালে আল-আমিন ও তার ভাই আল-মামুনের মধ্যে সংঘটিত খিলাফতের দ্বন্দ চলাকালে আল-মামুনের চূড়ান্ত বিজয়ের পর সাবিত মৃ্ত্যুবরণ করেন। 

## জীবনী
সাবিত খোরাসান অঞ্চলের একজন অধিবাসী ছিলেন। খোরাসান অঞ্চলটি তখন অত্যন্ত গুরুত্বপূর্ণ একটি প্রদেশ ছিল, যার মধ্যে ইরান, আফগানিস্তান ও মধ্য এশিয়ার বিস্তীর্ণ এলাকা অন্তর্ভুক্ত ছিল। তিনি ছিলেন মালিক ইবনুল হায়সাম আল-খুযায়ির নাতি, যিনি প্রাথমিক আব্বাসীয় যুগের আব্বাসীয়দের একজন বিশিষ্ট সমর্থক ও সামরিক নেতা হিসেবে পরিচিত ছিলেন। আব্বাসীয় বিপ্লবের সময় তাঁর মতো ব্যক্তিরা গুরুত্বপূর্ণ ভূমিকা পালন করেন এবং সেই রাজনৈতিক-সামরিক ঐতিহ্যের উত্তরাধিকারী হিসেবেই সাবিতের উত্থান ঘটে। সাবিতকে প্রথম সিরিয়ার সীমান্তবর্তী প্রতিরক্ষা অঞ্চল সুগুরের গভর্নর হিসেবে নিযুক্ত করা হয়। সুগুর অঞ্চলটি মূলত তৎকালীন বাইজেন্টাইন সাম্রাজ্যের বিরুদ্ধে সীমান্ত প্রতিরক্ষা বলয় হিসেবে গড়ে উঠেছিল। এর মধ্যে সিসিলিও অন্তর্ভুক্ত ছিল, যার রাজধানী ছিল তারসুস। এই গুরুত্বপূর্ণ সামরিক অঞ্চলের দায়িত্ব তাকে দেওয়া হয় খলিফা হারুনুর রশিদের শাসনামলের শেষ বছরে (৮০৮ বা ৮০৯ খ্রিস্টাব্দে)। 

গভর্নরত্বের সময় সাবিত একদিকে যেমন বাইজেন্টাইনদের সঙ্গে সর্বদা কূটনৈতিক সম্পর্ক বজায় রাখার চেষ্টা করেন, অন্যদিকে তার সামরিক কার্যক্রমও জোরদার করেন। ৮০৮ সালে তিনি পোদান্দোস নামক স্থানে বাইজেন্টাইনদের সঙ্গে একটি বন্দী বিনিময় কার্যক্রম পরিচালনা করেন। এটি দুই শক্তির মধ্যে একটি গুরুত্বপূর্ণ কূটনৈতিক পদক্ষেপ ছিল, যা সীমান্তে উত্তেজনা কিছুটা হলেও কমাতে সহায়ক ছিল। তবে সাবিত শুধু কূটনীতিতে সীমাবদ্ধ থাকেননি; বরং তিনি নিয়মিতভাবে বাইজেন্টাইন ভূখণ্ডে সামরিক অভিযান বা “সাওয়াইফ” পরিচালনা করতেন। এই ধরনের অভিযানে মুসলিম সেনাবাহিনী শত্রু ভূখণ্ডে প্রবেশ করে হামলা, ধ্বংস ও সামরিক চাপ সৃষ্টি করত। কিন্তু তার একটি অভিযানে তিনি বড় ধরনের বিপর্যয়ের সম্মুখীন হন। ৮১২ সালের আগস্টে তিনি বাইজেন্টাইন সেনাপতি লিও দ্য আর্মেনিয়ার হাতে এক ভয়াবহ পরাজয় বরণ করেন এবং এই যুদ্ধে তিনি প্রায় ২,০০০ সৈন্য হারান।

এদিকে, ৮১০ সাল থেকে আব্বাসীয় খিলাফতের অভ্যন্তরে খলিফা আল-আমিন ও তার সৎ ভাই আল-মামুনের মধ্যে গৃহযুদ্ধ শুরু হয়। এই সংঘর্ষে কেন্দ্রীয় শাসনব্যবস্থা দুর্বল হয়ে পড়লে সাবিতসহ অনেক গভর্নর ও প্রভাবশালী ব্যক্তি কার্যত স্বাধীন শাসন শুরু করেন। তারা নামমাত্র আব্বাসীয় খলিফার অধীন থাকলেও বাস্তবে তারা নিজেদের অঞ্চলে স্বায়ত্তশাসন প্রতিষ্ঠা করেন।

সাবিতের জীবনের শেষ পরিণতির ব্যাপারে ঐতিহাসিকদের মধ্যে কিছু মতভেদ রয়েছে। ধারণা করা হয়, ৮১৩ খ্রিস্টাব্দে আল-মামুনের চূড়ান্ত বিজয়ের পরপরই সাবিত মারা যান বা নিহত হন। কিছু সূত্র অনুযায়ী, তাকে তারই চাচাতো ভাই নাসর ইবনে হামজা ইবনে মালিক বিষপ্রয়োগে হত্যা করেন। 

## তথ্যসূত্র


## উৎস

* 
* 
* 
* 

বিষয়শ্রেণী:আব্বাসীয় সেনাপতি
বিষয়শ্রেণী:আব্বাসীয় গভর্নর
বিষয়শ্রেণী:৮১০-এর দশকে মৃত্যু
বিষয়শ্রেণী:৮ম শতাব্দীতে জন্ম
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:আরব-বাইজেন্টাইন যুদ্ধের আব্বাসীয় ব্যক্তি
আঞ্জুমান-ই-মাহদভিয়া

**মারকাজি আঞ্জুমান-ই-মাহদভিয়া**, যা কেবল **আঞ্জুমান** নামেও পরিচিত, হলো হায়দ্রাবাদের মাহদভি আন্দোলন সম্প্রদায়ের সবচেয়ে গুরুত্বপূর্ণ সামাজিক ও ধর্মীয় কেন্দ্র।

২০শ শতাব্দীর শুরুর দিকে, মাহদভি সম্প্রদায়ের নেতারা হাজি মুহাম্মদ আলী খানের বাসভবনে সভা করতেন। এই সভাগুলোর ফলশ্রুতিতে ১৩২০ হিজরির ১৫ মহররম (২৪ এপ্রিল ১৯০২) এই কেন্দ্রটি প্রতিষ্ঠিত হয়।

## সভাপতিগণ

* জনাব সৈয়দ ইয়াকুব সাহেব বিন সৈয়দ নুসরাত (১৯১৩ থেকে ১৯১৭)
* পীর-ও-মুর্শিদ সৈয়দ শাহাবুদ্দিন সাহেব (ডিসেম্বর ১৯১৭ থেকে জুন ১৯১৯)
* খান সাহেব বাবু খান সাহেব (১৯১৯ থেকে ১৯২৬)
* লিসান আল-উম্মত কায়েদ-ই-মিল্লাত নওয়াব বাহাদুর ইয়ার জং (১৯২৬ থেকে ১৯৪৪)
* জনাব আবুল হাসান সৈয়দ আলী সাহেব অ্যাডভোকেট (১৯৪৪ থেকে ১৯৫০)
* নওয়াব মান্দুর খান সাহেব (জানুয়ারি ১৯৫১ থেকে ডিসেম্বর ১৯৫৩)
* নওয়াব আজিজ আহমেদ খান সাহেব (ফেব্রুয়ারি ১৯৫৪ থেকে মে ১৯৫৮)
* ড. মোহাম্মদ বাহাদুর খান সালজে (মে ১৯৫৫ থেকে মার্চ ১৯৫৮) (সভাপতি, অ্যাডহক কমিটি)
* জনাব মোহাম্মদ সেলিম খান সাহেব বোজাই (এপ্রিল ১৯৫৮ থেকে অক্টোবর ১৯৬২)
* আল-হাজ্জ মোহাম্মদ খাদের খান সাহেব (১৯৬৩ থেকে ১৯৬৮)
* জনাব মঈনুদ্দিন শেখ ইমাম সাহেব (১৯৬৮ থেকে ১৯৭০)
* আল-হাজ্জ মোহাম্মদ খাদের খান সাহেব (১৯৭০ থেকে ১৯৭২)
* ড. মোহাম্মদ মাহবুব খান সাহেব (১৯৭২ থেকে ১৯৭৩)
* জনাব সৈয়দ আলী আকবর সাহেব (১৯৭৩ থেকে ১৯৭৪)
* জনাব মোহাম্মদ নাসেরুদ্দিন সাহেব (১৯৭৪ থেকে ১৯৭৬)
* ড. মোহাম্মদ মাহবুব খান সাহেব (১৯৭৭ থেকে ১৯৮০)
* জনাব সৈয়দ আলী আকবর সাহেব (১৯৮১ থেকে ১৯৮৪)
* ড. মোহাম্মদ মাহবুব আলী খান সাহেব (১৯৮৫ থেকে ১৯৯২)
* মির্জা সামিউল্লাহ বেগ সাহেব (১৯৯৩ থেকে ১৯৯৬)
* জনাব সরদার শাহ মোহাম্মদ খান সাহেব (অ্যাডভোকেট) (১৯৯৬ থেকে ২০০০)
* সিরাজ-ই-মিল্লাত পীর-ও-মুর্শিদ সৈয়দ আত্তান শাহাব মাহদভি (২০০১ থেকে ২০০৩)
* জনাব সারওয়ার আলী খান সাহেব (২০০৪ থেকে ২০০৬)
* আল-হাজ্জ জনাব আদিল মোহাম্মদ খান বোজাই মাহদভি (২০০৭ থেকে ২০১৯)
* পীর-ও-মুর্শিদ সৈয়দ মাহমুদ শাহাবুদ্দিন কাশিফ মিয়াঁ সাহেব (২০২০ থেকে বর্তমান)

## তথ্যসূত্র

## আরও দেখুন
* মাহদবি আন্দোলন

বিষয়শ্রেণী:মাহদভি
বিষয়শ্রেণী:হায়দ্রাবাদ রাজ্য
ঈদগাহ, মদনপেট

**মদনপেটের পুরাতন ঈদগাহ** হলো ভারতের তেলেঙ্গানার হায়দ্রাবাদের মদনপেটে অবস্থিত দুই মিনারের একটি ঈদগাহ (খোলা আকাশের নিচের মসজিদ)। এটি ১৬শ শতাব্দীতে কুতুব শাহি শাসনামলে নির্মিত হয়েছিল। 
মসজিদটির বিশাল দুটি মিনার এর মহিমা প্রতিফলিত করে। এখানে কেবল ঈদের নামাজ (ঈদুল ফিতর ও ঈদুল আজহা) আদায় করা হয় এবং বছরে একবার ঈদগাহ ও দরগাহর মুতাওয়াল্লি কর্তৃক হযরত ইমাম আলী শাহ কাদরী (র.)-এর উরস আয়োজন করা হয়। মদনপেটের পুরাতন ঈদগাহ একটি প্রত্নতাত্ত্বিকভাবে সংরক্ষিত স্মৃতিস্তম্ভ।

## কুতুব শাহি আমল
এই ঈদগাহটি কুতুব শাহি আমলের, বিশেষ করে সুলতান মুহাম্মদ কুতুব শাহের (১৬১২–১৬২৬) রাজত্বকালের। 

## স্থাপত্য শৈলী
এটি কুতুব শাহি স্থাপত্য শৈলীর নিদর্শন বহন করে। এর দুটি বিশাল গ্রানাইট মিনার অলঙ্কৃত খোদাই করা নকশা দ্বারা সুশোভিত এবং কাঠামোটি পাথর ও চুন দিয়ে তৈরি। 

## অবস্থান
ঈদগাহটি সাইদাবাদের অন্তর্গত মদনপেটে অবস্থিত এবং এটি আধুনিক দালানকোঠার মাঝে কিছুটা বিচ্ছিন্ন অবস্থায় রয়েছে। 

## ইনট্যাক ঐতিহ্য পুরস্কার
ঈদগাহটি 'ইন্ডিয়ান ন্যাশনাল ট্রাস্ট ফর আর্ট অ্যান্ড কালচারাল হেরিটেজ' কর্তৃক স্বীকৃত হয়েছে এবং ২০১১ সালে এটি ইনট্যাক ঐতিহ্য পুরস্কারে ভূষিত হয়।

## কার্যক্রম
এখানে বছরে মাত্র দুইবার ঈদের নামাজ এবং হযরত ইমাম আলী শাহ কাদরী (র.)-এর উরস অনুষ্ঠিত হয়। 

## সাম্প্রতিক ঈদগাহ
মীর আলম ট্যাঙ্কের তীরে আরেকটি ঈদগাহ নির্মিত হওয়ার পর সেটি আরও বেশি প্রসিদ্ধি লাভ করে এবং মদনপেটের ঈদগাহটি "পুরাতন ঈদগাহ" হিসেবে পরিচিতি পায়। 

## বর্ণনা
পুরাতন ঈদগাহে পাঁচ-বে বিশিষ্ট একটি প্রার্থনা হল রয়েছে যার উপরে খিলানযুক্ত তোরণ এবং একটি বিশিষ্ট রেলিং রয়েছে। এর সামনের অংশটি বিশাল মিনার দ্বারা বেষ্টিত যার মধ্যবর্তী স্থানে বারো-পার্শ্বযুক্ত খিলানপথের  গ্যালারি রয়েছে।

## তথ্যসূত্র

## বহিঃসংযোগ
* ইনট্যাক ঐতিহ্য পুরস্কার সংক্রান্ত প্রতিবেদন

বিষয়শ্রেণী:হায়দ্রাবাদের ঐতিহ্যবাহী কাঠামো
বিষয়শ্রেণী:হায়দ্রাবাদ রাজ্য
বিষয়শ্রেণী:ঈদগাহ
মুঘল সাম্রাজ্যের উজিরে আজম

**হিন্দুস্তানের উজিরে আজম** (হিন্দুস্তানি: ) ছিলেন মুঘল সাম্রাজ্যের সর্বোচ্চ পদমর্যাদার মন্ত্রী এবং সম্রাটের প্রধান উপদেষ্টা। এই পদটি মুঘল সাম্রাজ্যের দে ফ্যাক্টো (প্রকৃত) সরকারপ্রধানের ভূমিকা পালন করত এবং সাম্রাজ্যের মন্ত্রীদের নেতৃত্ব দেওয়ার দায়িত্ব এই পদের ওপর ন্যস্ত ছিল। নিচে মুঘল সাম্রাজ্যের সকল উজিরে আজমের (*vazīr-e azam*) তালিকা দেওয়া হলো।

## ইতিহাস
মুঘলদের অধীনে জ্যেষ্ঠতম কর্মকর্তা বা প্রধানমন্ত্রী বিভিন্ন সময়ে বিভিন্ন মুঘল সম্রাটের অধীনে *ভকিল, ভকিল-উস-সুলতানাত, উজির, দিওয়ান, দিওয়ান-ই-আলা এবং দিওয়ান উজির*-এর মতো ভিন্ন ভিন্ন উপাধি ধারণ করতেন। বাবর এবং হুমায়ুনের আমলে সুসংগঠিত আভিজাত্যের অভাব এবং রাজনৈতিক অস্থিরতার কারণে উজিরের প্রতিষ্ঠানটি পূর্ণাঙ্গভাবে বিকশিত হয়নি। তা সত্ত্বেও, উভয় শাসকের অধীনেই এমন ব্যক্তিরা ছিলেন যারা প্রধানমন্ত্রীর সমতুল্য পদে উন্নীত হয়েছিলেন এবং হুমায়ুনের আমলে ভকিল ও উজিরের ভূমিকা স্পষ্ট করার জন্য প্রথম সংস্কারের প্রচেষ্টা চালানো হয়েছিল।

আকবরের রাজত্বের শুরুর বছরগুলোতে প্রধানমন্ত্রীর পদটি প্রথম আনুষ্ঠানিকভাবে বৈরাম খাঁ 'ভকিল-উস-সুলতানাত' হিসেবে অলঙ্কৃত করেছিলেন এবং তিনি সম্রাটের ওপর ব্যাপক প্রভাব বিস্তার করেছিলেন। সময়ের সাথে সাথে ভকিলের ক্ষমতা ধীরে ধীরে হ্রাস পায় এবং তাঁর উত্তরসূরি জাহাঙ্গীরের রাজত্বকালে সরকারের সবচেয়ে গুরুত্বপূর্ণ কর্মকর্তা হিসেবে উজিরের পদটি ভকিলের স্থান দখল করে। মুঘল উজিরদের বিশেষভাবে 'আহল-ই-কলম' (কলমধারী বা বুদ্ধিজীবী) শ্রেণি থেকে নিয়োগ দেওয়া হতো, যা 'আহল-ই-সাইফ' (তরবারিধারী বা যোদ্ধা) শ্রেণি থেকে আলাদা ছিল। ভকিলের পদ বিলুপ্ত হওয়ার সাথে সাথে এই পদটিকে উজির এবং মীর বকশীর দুটি দপ্তরে বিভক্ত করা হয়; যেখানে প্রধান উজির ছিলেন অর্থ দপ্তরের প্রধান এবং মীর বকশী ছিলেন সামরিক দপ্তরের প্রধান। স্বাক্ষর এবং প্রতি-স্বাক্ষরের একটি পদ্ধতির মাধ্যমে এই দুটি দপ্তরকে প্রশাসনের জন্য যৌথভাবে দায়ী করা হয়েছিল। আওরঙ্গজেবের মৃত্যু পর্যন্ত উজিরের পদটি রাজতন্ত্রের জন্য কখনো হুমকি হয়ে দাঁড়ায়নি, কারণ উজির খুব বেশি স্বাধীনভাবে কাজ করতে পারতেন না। তবে আওরঙ্গজেবের মৃত্যুর পর ভারতে প্রাক-মুঘল ঐতিহ্য পুনরায় প্রতিষ্ঠিত হয়, যেখানে উজির আর্থিক প্রশাসনের প্রধান হওয়ার পাশাপাশি দরবারের প্রধান অভিজাত এবং রাজার প্রধান পরামর্শদাতার ভূমিকা পালন করতে শুরু করেন।

## উজিরে আজমদের তালিকা

## আরও দেখুন
* মুঘল সম্রাট
* মুঘল সাম্রাজ্য

## তথ্যসূত্র


বিষয়শ্রেণী:ভারতের ইতিহাস সম্পর্কিত তালিকা
হাফস ইবনে ওয়ালিদ ইবনে ইউসুফ আল-হাদরামি

**হাফস ইবনে ওয়ালিদ ইবনে ইউসুফ আল-হাদরামি** () ছিলেন অষ্টম শতাব্দীর মধ্যভাগে উমাইয়া খিলাফতের অধীনে মিশরের একজন গভর্নর। তিনি ৭৩৫ সালে মিশরে মৃ্ত্যুবরণ করেন।  

## জীবনী
হাফস "জুন্দ" নামে পরিচিত মিশরের প্রাচীন আরব বসতি স্থাপনকারী এক প্রতিষ্ঠিত ও প্রভাবশালী সম্প্রদায়ের এক পরিবারের সদস্য ছিলেন। এই জুন্দ মূলত মিশরের রাজধানী ফুস্তাতে বসবাস করত এবং ঐতিহ্যগতভাবে প্রদেশটির প্রশাসন ও সামরিক ব্যবস্থার ওপর তাদের শক্তিশালী প্রভাব ছিল। এই সম্প্রদায়ই দীর্ঘদিন ধরে মিশরের রাজনৈতিক ও প্রশাসনিক কাঠামো নিয়ন্ত্রণ করে এসেছে।

হাফস মিশরের গভর্নর হওয়ার আগে “সাহিব আল-শুরতা” (পুলিশ প্রধান) হিসেবে দায়িত্ব পালন করেন এবং এই পদে কর্মরত থাকার মাধ্যমে হাফস প্রশাসনিক অভিজ্ঞতা ও রাজনৈতিক প্রভাব অর্জন করেন, যা পরে তাকে গভর্নরের পদ আরোহণে সহায়তা করে। ৭৪৩ সালে উমাইয়া খলিফা হিশাম ইবনে আবদুল মালিকের মৃত্যুর পরে খিলাফতের শাসনব্যবস্থা এক অস্থির সময়ে প্রবেশ করে। এই অস্থিরতা ক্রমে গৃহযুদ্ধের দিকে গড়ায়। এই সুযোগকে কাজে লাগিয়ে হাফস মিশরের রাজনীতিতে জুন্দের প্রভাব পুনঃপ্রতিষ্ঠা করার চেষ্টা করেন। তিনি বিশেষভাবে সিরীয় কাইস গোষ্ঠীর বিরোধিতা করেন, যারা পূর্ববর্তী কয়েক বছরে উমাইয়াদের  মর্থনে মিশরে এসে শক্তিশালী অবস্থান তৈরি করেছিল।

হাফস কঠোর পদক্ষেপ নিয়ে কাইসিদের রাজধানী ফুস্তাত থেকে জোরপূর্বক বহিষ্কার করেন। এরপর তিনি মাওয়ালি ও মাকাসিমা নামে পরিচিত স্থানীয় অনারব মুসলিম গোষ্ঠী প্রায় ৩০,০০০ সৈন্য সংগ্রহ করে একটি বাহিনী গঠন করেন। এই বাহিনী তার নামানুসারে “হাফসিয়া” নামে পরিচিত হয়। এই পদক্ষেপ ছিল অত্যন্ত গুরুত্বপূর্ণ; কারণ এর মাধ্যমে তিনি জুন্দের প্রভাবকে শক্তিশালী করার পাশাপাশি স্থানীয় জনগণকেও সামরিক ও রাজনৈতিক প্রক্রিয়ায় অন্তর্ভুক্ত করেন।

কিন্তু ৭৪৪ খ্রিস্টাদে সিরিয়ার কাইসপন্থী দ্বিতীয় মারওয়ান খলিফা হিসেবে ক্ষমতায় আসলে পরিস্থিতি বদলে যায়। নতুন খলিফার চাপের মুখে হাফস গভর্নরের পদ থেকে পদত্যাগ করেন। দ্বিতীয় মারওয়ান তার স্থলাভিষিক্ত হিসেবে হাসসান ইবনে আতাহিয়াকে নিয়োগ দেন এবং “হাফসিয়া” বাহিনী ভেঙে দেওয়ার নির্দেশ দেন।

তবে হাফসিয়ার সৈন্যরা তাঁর এই আদেশ মানতে অস্বীকৃতি জানায় এবং বিদ্রোহ করে। তারা নতুন গভর্নরের বাসভবন ঘেরাও করে ফেলে এবং তাকে তার পুলিশ প্রধানসহ মিশর ত্যাগ করতে বাধ্য করে। এই পরিস্থিতিতে বিদ্রোহী সৈন্যরা অনিচ্ছুক হাফসকেই আবার গভর্নর হিসেবে প্রতিষ্ঠিত করে। পরবর্তী বছর ৭৪৫ সালে দ্বিতীয় মারওয়ান একটি বৃহৎ সিরীয় বাহিনীসহ নতুন গভর্নর হাওসারা ইবনে সুহাইল আল বাহিলিকে মিশরে পাঠান। যদিও হাফসের সমর্থকরা তাদের প্রতিরোধের জন্য প্রস্তুত ছিল, তবুও হাফস নিজেই সংঘর্ষ এড়াতে রাজি হন এবং শান্তিপূর্ণভাবে তার পদ ছেড়ে দেন। হাওসারা কোনো প্রতিরোধ ছাড়াই ফুসতাত দখল করেন। তবে ক্ষমতা গ্রহণের পরপরই তিনি একটি কঠোর শুদ্ধি অভিযান শুরু করেন। এই অভিযানে হাফস ও হাফসিয়া বাহিনীর কয়েকজন প্রধান নেতাকে হত্যা করা হয়। এর মাধ্যমে হাফসের রাজনৈতিক জীবনের পরিসমাপ্তি ঘটে এবং মিশরে উমাইয়া কর্তৃত্ব পুনরায় প্রতিষ্ঠিত হয়।

## তথ্যসূত্র


## উৎস

* 
* 

বিষয়শ্রেণী:উমাইয়া গভর্নর
বিষয়শ্রেণী:৭৪৫-এ মৃত্যু
বিষয়শ্রেণী:৮ম শতাব্দীর আরব ব্যক্তি
মির খলিফা

**আমির নিজামুদ্দিন খলিফা** (), যিনি **মীর খলিফা** নামেও পরিচিত, ছিলেন একজন মুঘল অভিজাত এবং রাষ্ট্রনায়ক। তিনি সম্রাট বাবর এবং হুমায়ুনের রাজত্বকালে মুঘল সাম্রাজ্যের উকিল (*প্রধানমন্ত্রী বা উজিরে আজম*) হিসেবে দায়িত্ব পালন করেছিলেন।

## জীবনী
মীর খলিফা ছিলেন বাবরের অন্যতম ঘনিষ্ঠ সহচর। ১৫২৬ সালে পানিপথের যুদ্ধে ইবরাহিম লোদিকে পরাজিত করার পর বাবর মুঘল সাম্রাজ্য প্রতিষ্ঠা করেন। সম্রাট বাবর 'ভকালত' (সম্রাটের প্রতিনিধি) মন্ত্রণালয় তৈরি করেন এবং মীর খলিফাকে প্রথম মুঘল সাম্রাজ্যের উকিল হিসেবে নিযুক্ত করেন।

মীর খলিফা এবং তার পুত্র মীর মুহিব আলী পানিপথ এবং খানুয়ার যুদ্ধ উভয় ক্ষেত্রেই মুঘল সাম্রাজ্যের সেনাবাহিনীর ব্যাটালিয়নের কমান্ডিং অফিসার হিসেবে দায়িত্ব পালন করেন। তাঁর পুত্র খানুয়ার যুদ্ধে বীরত্বের সাথে যুদ্ধ করে সম্রাটকে মুগ্ধ করেছিলেন। মুহিবের সাহসিকতার কারণে বাবর তাঁকে রাজকীয় দরবারে উজির হিসেবে নিযুক্ত করেন।

মির খলিফা শুরুতে বাবরের মৃত্যুর পর মুঘল সিংহাসনে হুমায়ুনের উত্তরাধিকারের বিরোধিতা করেছিলেন। কারণ তিনি তরুণ রাজপুত্র হুমায়ুনকে নিয়ে ভীত ও সন্দিহান ছিলেন। তিনি প্রয়াত সম্রাটের জামাতা মাহদী খাজার উত্তরাধিকারের পক্ষে ছিলেন।

তিনি মনে করতেন মাহদী খাজা একজন উদার ও মহানুভব ব্যক্তি ছিলেন। কিন্তু খাজার উচ্চাকাঙ্ক্ষা সম্পর্কে জানার পর এবং অন্যান্য মুঘল অভিজাতদের বিরোধিতার মুখে তিনি তার সিদ্ধান্ত পরিবর্তন করেন এবং রাজপুত্র হুমায়ুনকে মুঘল সিংহাসনে বসান। এরপর তিনি সাম্রাজ্যের উকিল হিসেবে বহাল থাকেন।

## তথ্যসূত্র

বিষয়শ্রেণী:মুঘল সেনাপতি
বিষয়শ্রেণী:১৬শ শতাব্দীর মুঘল সাম্রাজ্যের ব্যক্তি
ইয়ান রুতা

**ইয়ান রুতা** (, ; জন্ম: ২৯ জুলাই ১৯৯০) হলেন একজন চেক পেশাদার আইস হকি খেলোয়াড়। তিনি বর্তমানে সুইজারল্যান্ডের পেশাদার আইস হকি লিগের দল জেনেভে-সারভেত হকি ক্লাব এবং চেক প্রজাতন্ত্র জাতীয় দলের হয়ে রক্ষণভাগের খেলোয়াড় হিসেবে খেলেন।

২০০৮ সালে আইস হকি জগতে পদার্পণ করা রুতা চেক প্রজাতন্ত্রের প্রতিনিধি হিসেবে ২০২৬ শীতকালীন অলিম্পিকে অংশগ্রহণ করেছেন।  

## প্রারম্ভিক জীবন
ইয়ান রুতা ১৯৯০ সালের ২৯শে জুলাই তারিখে চেক প্রজাতন্ত্রের পিসেকে জন্মগ্রহণ করেছেন এবং সেখানেই তার শৈশব অতিবাহিত হয়।

## খেলোয়াড়ি জীবন
রুতা আইস হকির পুরুষদের প্রতিযোগিতায় চেক প্রজাতন্ত্রের প্রতিনিধি হিসেবে অংশগ্রহণ করেছিলেন; উক্ত প্রতিযোগিতায় তার দল সার্বিকভাবে ৮ম স্থান অধিকার করেছে।

## তথ্যসূত্র

## বহিঃসংযোগ

* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চেক পুরুষ আইস হকি খেলোয়াড়

বিষয়শ্রেণী:চেক প্রজাতন্ত্রের অলিম্পিক আইস হকি খেলোয়াড়
বিষয়শ্রেণী:চেক আইস হকি রক্ষণভাগের খেলোয়াড়

বিষয়শ্রেণী:জেনেভে-সারভেত হকি ক্লাবের খেলোয়াড়
বিষয়শ্রেণী:২০২৬ শীতকালীন অলিম্পিকের আইস হকি খেলোয়াড়
আফজাল খান শিরাজি

**মোল্লা শুকরুল্লাহ শিরাজী** (১৫৭০–১৬৩৯), যিনি তার রাজকীয় উপাধি **আফজল খান** নামে পরিচিত, ছিলেন জাহাঙ্গীর এবং শাহ জাহানের শাসনামলে একজন মুঘল দরবারী। তিনি একজন পণ্ডিত হিসেবে খ্যাতি অর্জন করেন এবং ১৬২৮–১৬৩৯ সময়কালে মুঘল সাম্রাজ্যের উজিরে আজম পদে উন্নীত হন।

## প্রারম্ভিক জীবন
আফজল খান সফবীয় সাম্রাজ্যের শিরাজে জন্মগ্রহণ করেন। তার পিতা ফর্স প্রদেশে একজন সাধারণ রাজস্ব আদায়কারী ছিলেন। তার পিতার দুই ভাই ইরানে আর্থিক পদে অধিষ্ঠিত ছিলেন, আর অন্য দুইজন ইরান ও ভারতের মধ্যে বাণিজ্যে নিযুক্ত ছিলেন। আফজল খানের আমানত খান নামে এক ভাই ছিল, যিনি পরবর্তীতে তার সাথে ভারতে আসেন এবং তাজমহলের ক্যালিগ্রাফিক শিলালিপি নকশা করার জন্য বিখ্যাত হন। আফজল খান ক্যালিগ্রাফি, হিসাবরক্ষণ এবং গদ্য রচনার মতো প্রশাসনিক শিল্পে শিক্ষিত ছিলেন। তার প্রারম্ভিক শিক্ষকদের মধ্যে একজন ছিলেন পণ্ডিত তকি আল-দিন মুহাম্মদ শিরাজী।

## কর্মজীবন

### সফবীয় প্রশাসক
আফজল খান ১৫৮০-এর দশকের শেষ দিকে বা ১৫৯০-এর দশকের শুরুতে প্রথম রাজনীতিতে প্রবেশ করেন। তিনি কাজভিনে যাত্রা করেন এবং সফবীয় রাজনৈতিক পরিবারের বিশিষ্ট সদস্য ফরহাদ খান কারামানলু ও জুলফিকার খান কারামানলুর অধীনে কাজ শুরু করেন। তিনি প্রশাসনিক ও কূটনৈতিক দায়িত্ব পালন করেন। তবে ফরহাদ খান সফবীয় দরবারে বিরাগভাজন হন এবং ১৫৯৮ সালে তাকে মৃত্যুদণ্ড দেওয়া হয়। এর ফলে আফজল খান রাজনৈতিক জীবন থেকে সরে দাঁড়ান এবং হামাদানে চলে যান।

### মুঘল প্রশাসক
হামাদানে পড়াশোনা ও ভ্রমণের পর, আফজল খান ১৬০৮ সালের দিকে ভারতে অভিবাসন করেন। খাম্বাত বন্দরে পৌঁছানোর পর তিনি বুরহানপুরে ভ্রমণ করেন, যা ছিল দাক্ষিণাত্য মালভূমির একটি গুরুত্বপূর্ণ মুঘল শহর। এখানে তিনি তিন বছর মুঘল অভিজাত আব্দুর রহিম খান-ই-খানানের অধীনে কাজ করেন এবং তার প্রিয় সঙ্গীদের একজন হয়ে ওঠেন। খান-ই-খানান বারবার মুঘল সম্রাট জাহাঙ্গীরের কাছে আফজল খানের সুপারিশ করেন। শেষ পর্যন্ত জাহাঙ্গীর আফজল খানকে একটি মনসব প্রদান করেন এবং তৎকালীন রাজপুত্র শাহ জাহানের অধীনে 'দিওয়ান' পদে নিযুক্ত করেন। ১৬১৫ সালের মধ্যে আফজল খান রাজপুত্রের অধীনে একজন প্রধান কূটনৈতিক ব্যক্তিত্ব হিসেবে আবির্ভূত হন। ১৬১৬ সালের ডিসেম্বরে তাকে অতিরিক্তভাবে লাহোর সুবাহর উপ-গভর্নর করা হয়।

শাহ জাহান যখন তার পিতা জাহাঙ্গীরের বিরুদ্ধে বিদ্রোহ করেন, তখনও আফজল খান তার অধীনে কর্মরত ছিলেন। তবে ১৬২৪ সালের মাঝামাঝি থেকে তিনি ক্রমেই সম্রাটের নিজের জন্য কাজ করতে শুরু করেন এবং ১৬২৬ সালে জাহাঙ্গীর তাকে মর্যাদাপূর্ণ 'মীর-ই-সামান' পদে নিযুক্ত করেন। ১৬২৭ সালে জাহাঙ্গীরের মৃত্যুর পর, আফজল খান উত্তরাধিকার দ্বন্দ্বে শাহ জাহানকে সমর্থন করেন এবং তার অন্যতম প্রধান মিত্রে পরিণত হন। শাহ জাহান সম্রাট হওয়ার পর, আফজল খানকে উজির বা প্রধানমন্ত্রী পদে উন্নীত করা হয়। তিনি তার বুদ্ধিমত্তা, প্রশাসনিক দক্ষতা এবং আধ্যাত্মিকতার জন্য প্রশংসিত ছিলেন। অর্থনৈতিক উৎপাদন বৃদ্ধি এবং জনগণের সমৃদ্ধির জন্য তার নিবেদন বিশেষভাবে উল্লেখযোগ্য ছিল।

তিনি ১৬৩৯ সালে লাহোরে মৃত্যুবরণ করেন। তার মরদেহ আগ্রায় আনা হয় এবং তাকে চিনি কা রওজা নামক সমাধিতে সমাহিত করা হয়।

## তথ্যসূত্র

বিষয়শ্রেণী:মুঘল সাম্রাজ্যের উজিরে আজম
বিষয়শ্রেণী:১৫৭০-এ জন্ম
বিষয়শ্রেণী:১৬৩৯-এ মৃত্যু
বিষয়শ্রেণী:শিরাজের ব্যক্তি
বিষয়শ্রেণী:১৬শ শতাব্দীর ইরানি রাজনীতিবিদ
বিষয়শ্রেণী:১৭শ শতাব্দীর ইরানি রাজনীতিবিদ
বিষয়শ্রেণী:মুঘল সাম্রাজ্যে ইরানি অভিবাসী
বিষয়শ্রেণী:১৭শ শতাব্দীর মুঘল সাম্রাজ্যের ব্যক্তি
শার্ল বেরত্রঁ

**শার্ল বেরত্রঁ** (, ; জন্ম: ৫ ফেব্রুয়ারি ১৯৯১) হলেন একজন ফরাসি পেশাদার আইস হকি খেলোয়াড়। তিনি বর্তমানে ফিনল্যান্ডের পেশাদার আইস হকি লিগের দল ভাসান স্পোর্ট এবং ফ্রান্স জাতীয় দলের হয়ে আক্রমণভাগের খেলোয়াড় হিসেবে খেলেন।

২০১১ সালে আইস হকি জগতে পদার্পণ করা বেরত্রঁ ফ্রান্সের প্রতিনিধি হিসেবে ২০২৬ শীতকালীন অলিম্পিকে অংশগ্রহণ করেছেন।  

## প্রারম্ভিক জীবন
শার্ল বেরত্রঁ ১৯৯১ সালের ৫ই ফেব্রুয়ারি তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত হয়।

## খেলোয়াড়ি জীবন
বেরত্রঁ আইস হকির পুরুষদের প্রতিযোগিতায় ফ্রান্সের প্রতিনিধি হিসেবে অংশগ্রহণ করেছিলেন; উক্ত প্রতিযোগিতায় তার দল সার্বিকভাবে ১১তম স্থান অধিকার করেছে।

## তথ্যসূত্র

## বহিঃসংযোগ

* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি পুরুষ আইস হকি খেলোয়াড়

বিষয়শ্রেণী:ফ্রান্সের অলিম্পিক আইস হকি খেলোয়াড়
বিষয়শ্রেণী:ফরাসি আইস হকি আক্রমণভাগের খেলোয়াড়

বিষয়শ্রেণী:ভাসান স্পোর্টের খেলোয়াড়
বিষয়শ্রেণী:২০২৬ শীতকালীন অলিম্পিকের আইস হকি খেলোয়াড়
মঞ্জরীপত্র

থাম্ব|''Rhinanthus minor'' (হে র‍্যাটল) উদ্ভিদের কাগজের মতো (উপরের) এবং পাতার মতো মঞ্জরীপত্র। এই ছবিতে থাকা সমস্ত ‘পাতা’ আসলে মঞ্জরীপত্র।
উদ্ভিদবিজ্ঞানে, **মঞ্জরীপত্র** হল এক প্রকার রূপান্তরিত বা বিশেষায়িত পাতা, যা ফুল, পুষ্পমঞ্জরী অক্ষ বা কোনের শল্কের মতো প্রজনন অঙ্গের সাথে যুক্ত থাকে। মঞ্জরীপত্র সাধারণত আকার, রং, আকৃতি বা গঠনে পর্ণপত্র থেকে ভিন্ন হয়। এগুলো ফুলের অন্যান্য অংশ, যেমন পাপড়ি বা বৃত্যংশ থেকেও দেখতে আলাদা হয়।

## প্রকারভেদ
কিছু মঞ্জরীপত্র উজ্জ্বল রঙের হয় যা, পুষ্পপুটের সাথে অথবা এর পরিবর্তে, পরাগায়নে সহায়তাকারী জীবদের আকর্ষণ করতে সাহায্য করে। এই ধরণের মঞ্জরীপত্রের উদাহরণ হল *[[লালপাতা|ইউফরবিয়া পালচেরিমা]]* (পয়েনসেটিয়া) এবং *বোগেনভিলিয়ার* মঞ্জরীপত্র: এই দুটিরই বড় রঙিন মঞ্জরীপত্র রয়েছে যা তুলনামূলক অনেক ছোট ও কম রঙিন ফুলকে ঘিরে থাকে। 

ঘাসজাতীয় উদ্ভিদে, প্রতিটি পুষ্পিকা (floret) একজোড়া কাগজের মতো পাতলা মঞ্জরীপত্র দ্বারা আবৃত থাকে, যাদেরকে **লেমা** (নীচের মঞ্জরীপত্র) এবং **প্যালিয়া** (উপরের মঞ্জরীপত্র) বলা হয়, এবং প্রতিটি স্পাইকলেটের (পুষ্পিকার গুচ্ছ) গোড়ায় আরও একজোড়া মঞ্জরীপত্র থাকে, যাদের **গ্লুম** বলা হয়। এই মঞ্জরীপত্রগুলোই তুষ তৈরি করে, যা সাধারণত শস্যদানা থেকে মাড়াই এবং ঝাড়ার সময় আলাদা করা হয়। 

## উপমঞ্জরীপত্র
ছোট মঞ্জরীপত্রকে **ব্র্যাকটিওলি** বা **উপমঞ্জরীপত্র** বলা হয়। পারিভাষিকভাবে, এটি এমন যেকোনো মঞ্জরীপত্র যা পুষ্পবৃন্তকে (pedicel) ধারণ না করে তার *উপর* উৎপন্ন হয়।

## উপবৃতি
উপবৃতি বা এপিক্যালিক্স হল ব্র্যাকটিওলের একটি রূপান্তরিত রূপ।  অন্য কথায়, উপবৃতি হল বৃতি সদৃশ মঞ্জরীপত্রের সমষ্টি বা বৃতির বাইরের দিকে কিছু উপমঞ্জরীপত্র নিয়ে তৈরি ঘূর্ণির ন্যায় গঠন।  &#x5B; *[[উইকিপিডিয়া:উৎসনির্দেশ|<span title="This citation requires a reference to the specific page or range of pages in which the material appears. (July 2025)">&nbsp;</span>]]*এটি ফুলের উপাঙ্গের একটি বৃতি-সদৃশ অতিরিক্ত স্তবক। উপবৃতির প্রতিটি পৃথক খণ্ডকে **উপবৃত্যংশ** বলা হয় কারণ এরা বৃত্যংশের মত দেখতে।  এগুলি জবার গোত্র, মালভেসি-তে বিদ্যমান। *ফ্রাগারিয়া* (স্ট্রবেরি)-তে উপবৃতি থাকতেও পারে, নাও থাকতে পারে।
থাম্ব|স্পেথ ও স্প্যাডিক্স সহ ''<a href="https://en.wikipedia.org/wiki/Anthurium_scherzerianum" rel="mw:ExtLink" title="Anthurium scherzerianum" class="cx-link" data-linkid="99">Anthurium scherzerianum</a>'' এর পুষ্পমঞ্জরি

## স্পেথ
*স্পেথ* হল একটি বড় মঞ্জরীপত্র বা একজোড়া মঞ্জরীপত্র যা পাম, অ্যারাম, আইরিস,  ক্রোকাস  এবং ডেফ্লাওয়ার ( *Commelina* ) এর মতো উদ্ভিদের ফুলের গুচ্ছকে আবৃত করে একটি আবরণ তৈরি করে। অ্যামারিলিডেসী (Amaryllidaceae) গোত্রের অন্তর্গত *Zephyranthes tubispatha*, এর নলাকার স্পেথ থেকে এর বৈজ্ঞানিক নামটি পেয়েছে। অনেক অ্যারামে ( Araceae গোত্র), স্পেথ পাপড়ির মতো, যা স্প্যাডিক্স নামক এক ধরণের স্পাইকে সাজানো ফুলের প্রতি পরাগায়নকারীদের আকর্ষণ করে।

## আরও দেখুন

* উদ্ভিদবিদ্যার পরিভাষাকোষ
* মধুরস

## তথ্যসূত্র

বিষয়শ্রেণী:পাতা
বিষয়শ্রেণী:উদ্ভিদ অঙ্গসংস্থানবিদ্যা
ইতিমাদ-উদ-দৌলা, কামার-উদ-দিন খান

**মিয়ান মুহাম্মদ ফাজিল** (মৃত্যু ১১ মার্চ ১৭৪৮) একজন মুঘল অভিজাত এবং ১৭২৪ থেকে ১৭৪৮ সালে তার মৃত্যু পর্যন্ত মুঘল সাম্রাজ্যের উজিরে আজম ছিলেন।

## জীবনী
তিনি মুহাম্মদ আমিন খান তুরানির পুত্র হিসেবে ভারতে জন্মগ্রহণ করেন।
 
সম্রাট আওরঙ্গজেবের শাসনামলের শেষের দিকে তিনি সন্তোষজনক পদমর্যাদা লাভ করতে সক্ষম হন এবং তাকে কামারউদ্দিন খান উপাধি দেওয়া হয়। সম্রাট ফর‌রুখসিয়ারের শাসনামলে তিনি 'আহাদিদের বকশি' নিযুক্ত হন এবং পরবর্তীতে আব্দুস সামাদ খান দিলের জংয়ের সাথে শিখদের বিরুদ্ধে একটি অভিযানে নেতৃত্ব দেন। সম্রাট মুহাম্মদ শাহের শাসনামলের শুরুতে (তার পিতার নির্দেশে হুসাইন আলী খান নিহত হওয়ার কিছুকাল পরে), তিনি রাজকীয় বাহিনীর ওপর একটি আক্রমণ প্রতিহত করেন এবং অসীম সাহসিকতা প্রদর্শন করেন। যার জন্য তাকে ৬০০০ মনসব, দ্বিতীয় বকশি পদ (তার পিতার পূর্বতন পদ যা পদত্যাগের পর শূন্য হয়েছিল) এবং "দারোগা-ই-গুসলখানা" পদ প্রদান করা হয়।

তার পিতা মুহাম্মদ আমিন খান যখন উজিরে আজম হিসেবে কর্মরত ছিলেন, তার মৃত্যুর পর দরবারে তলব করা নিজাম উল মুলক আসাফ জাহ ১ তার স্থলাভিষিক্ত হন। কামারউদ্দিন খানের পদমর্যাদা আরও বৃদ্ধি করা হয় এবং তাকে তার পিতার উপাধি 'ইতিমাদ-উদ-দৌলা' প্রদান করা হয়। পরবর্তীতে আসাফ জাহ দরবারের পরিবেশকে তার ব্যক্তিগত রুচির তুলনায় অতিরিক্ত ভোগবাদী ও কলুষিত মনে করেন এবং ফলস্বরূপ উজিরে আজম পদ থেকে পদত্যাগ করেন। এরপর উজিরে আজম পদটি কামারউদ্দিন খানের কাছে আসে।

উজিরে আজম হিসেবে তার শাসনামল ছিল মূলত ঘটনাবিহীন। মালওয়া সুবাহে মারাঠাদের বিরুদ্ধে কিছু অভিযান ছাড়া তিনি সুখে তার দাপ্তরিক দায়িত্ব উপভোগ করেন। এছাড়া আরও একবার তিনি সফদর জং, উমদাত উল মুলক এবং সম্রাট মুহাম্মদ শাহের সাথে আলী মুহাম্মদ খান রোহিল্লার বিরুদ্ধে অভিযান পরিচালনা করেন। তবে আলী মুহাম্মদ খানকে সফদর জংয়ের বিরুদ্ধে (যাকে তিনি অপছন্দ করতেন) একজন উপযুক্ত প্রতিদ্বন্দ্বী মনে করে কামারউদ্দিন খান আলীকে রাজকীয় চাকরিতে নিয়োগ পেতে সহায়তা করেন। তিনি আলীর পুনর্বাসন এবং শেষ পর্যন্ত সিরহিন্দের গভর্নর হিসেবে নিযুক্তিতে সাহায্য করেন। তার এক পুত্রের সাথে নবাব আলী মুহাম্মদ খানের এক কন্যার বিয়েও হয়েছিল।

## মৃত্যু

তিনি আহমদ শাহ আবদালির বিরুদ্ধে একটি সেনাবাহিনীর নেতৃত্ব দেন এবং শিবিরে অবস্থানকালে নামাজ পড়ার সময় একটি কামানের গোলার আঘাতে তার মৃত্যু হয়।

## ব্যক্তিত্ব
তিনি সাধারণত একজন "আরামপ্রিয়" এবং "সদালাপী" ব্যক্তি হিসেবে পরিচিত ছিলেন এবং সমাজের উচ্চ ও নিম্ন উভয় স্তরের মানুষের কাছে জনপ্রিয় ছিলেন। তিনি কাউকে আঘাত করায় বিশ্বাস করতেন না এবং সেই কারণে তিনি তার অত্যাচারী পিতা কর্তৃক বাজেয়াপ্ত করা সম্পত্তির মালিকদের ক্ষতিপূরণ প্রদান করেন। যারা উপযুক্ত ক্ষতিপূরণে সম্মত হয়নি, তাদের সম্পত্তি ফিরিয়ে দেওয়া হয়। তিনি অত্যন্ত বিনয়ী ও ভদ্র ছিলেন, যার ফলে প্রথম আসাফ জাহ যখনই দিল্লি আসতেন, তিনি নিজে উজিরে আজম হওয়া সত্ত্বেও আসাফ জাহের বয়সের প্রতি সম্মান জানিয়ে উঠে দাঁড়িয়ে তাকে অভ্যর্থনা জানাতেন।

## চিত্রশালা

## তথ্যসূত্র


বিষয়শ্রেণী:মুঘল সাম্রাজ্যের উজিরে আজম
বিষয়শ্রেণী:১৮শ শতাব্দীর মুঘল সাম্রাজ্যের ব্যক্তি
বিষয়শ্রেণী:১৭৪৮-এ মৃত্যু
বিষয়শ্রেণী:জন্মের বছর অনুপস্থিত
কামরান মির্জার বারাদারি

**কামরান মির্জার বারাদারি** (উর্দু: ) পাকিস্তানের লাহোরে অবস্থিত একটি গ্রীষ্মকালীন প্রাসাদ বা বারাদারি। এটি ১৫৪০ সালে প্রথম মুঘল সম্রাট বাবরের পুত্র এবং দ্বিতীয় মুঘল সম্রাট হুমায়ুনের ভাই কামরান মির্জা নির্মাণ করেছিলেন। ভবনটিকে লাহোরের সবচেয়ে পুরনো বিদ্যমান মুঘল স্থাপনা হিসেবে বিবেচনা করা হয়। এটি লাহোরের শাহদারা বাগ এলাকার একমাত্র বাগান যা কোনো সমাধিস্মৃতিতে রূপান্তরিত হয়নি।

## ইতিহাস
১৫৩০ সালে বাবরের মৃত্যুর পর কামরান মির্জা লাহোর দখল করেন এবং একটি বাগান তৈরি করেন যেখানে ১৫৪০ সালে এই বারাদারিটি নির্মিত হয়। নির্মাণের সময় বারাদারিটি শাহদারা বাগ অঞ্চলে ইরাবতী নদীর পশ্চিম তীরে অবস্থিত ছিল। তবে নদীর গতিপথ পরিবর্তনের কারণে এটি এখন নদীর মাঝখানে একটি দ্বীপে দাঁড়িয়ে আছে। ১৮শ শতাব্দী পর্যন্ত মুঘল রাজপরিবার এই প্রাসাদটি ব্যবহার করত।

১৮৪৯ সালে ব্রিটিশরা পাঞ্জাব দখল করার পর বারাদারিটিকে নদী পারাপারের নৌকার জন্য একটি টোলঘর হিসেবে ব্যবহার করা হয়। ১৮৬৭ সালের লাহোরের একটি মানচিত্রে একে 'তুরগুরওয়ালি বারাদারি' নামে উল্লেখ করা হয়েছিল এবং নদীর পশ্চিম তীরে এর অবস্থান দেখানো হয়েছিল।

১৮৫০-এর দশকের দিকে বন্যার কারণে বারাদারির পূর্ব দিকের সামনের অংশের কিছু অংশ ক্ষতিগ্রস্ত হয়। একই সময়ে বারাদারির দ্বিতীয় তলাটিও ক্ষতিগ্রস্ত বা ভেঙে ফেলা হয়েছিল। ১৯৫৮ সালে বন্যায় প্রাসাদটি আরও ক্ষতির সম্মুখীন হয়। ১৯৮৯ সালে ১৯.৬ মিলিয়ন রুপি (প্রায় ১ মিলিয়ন ডলার) ব্যয়ে এটি পুনর্নির্মাণ করা হয়।

### প্রাচীনত্ব

প্রাসাদটির কিছু বৈশিষ্ট্য থেকে ধারণা করা হয় যে বর্তমান বারাদারিটি কামরান মির্জার বাগানের মূল স্থাপনা নাও হতে পারে। যদিও এটি বিশ্বাস করা হয় যে কামরান মির্জা বর্তমানে যেখানে স্থাপনাটি রয়েছে সেখানে তার বাগান তৈরি করেছিলেন, তবে এই বারাদারিটি বিশেষভাবে কামরান মির্জার বলে প্রথম উল্লেখ পাওয়া যায় ১৮৬০ সালে। এটি স্থানীয় জনশ্রুতির ওপর ভিত্তি করে হতে পারে যা পরবর্তী ইতিহাসবিদরা তথ্য হিসেবে গ্রহণ করেছিলেন।

প্রাসাদটিতে খাঁজকাটা খিলান রয়েছে যা সাধারণত ১৭শ শতাব্দীতে মুঘল সম্রাট শাহ জাহানের শাসনামল থেকে প্রচলিত ছিল। এটি নির্দেশ করে যে কামরান মির্জার নামে পরিচিত বর্তমান স্থাপনাটি হয় ব্যাপকভাবে সংস্কার করা হয়েছে, অথবা পুনর্নির্মাণ করা হয়েছে, কিংবা এটি পরবর্তী শতাব্দীতে নির্মিত হয়েছে। ১৯৮৮ সালের এক গবেষণায় দেখা গেছে যে বাগানটি 'গজ-ই-ইলাহি' নামক পরিমাপের একক ব্যবহার করে তৈরি করা হয়েছিল যা আকবরের শাসনামলে প্রচলিত ছিল। অথচ কামরান মির্জার সময়ে 'গজ' নামক ভিন্ন পরিমাপের একক ব্যবহৃত হতো।

## স্থাপত্য
সব বারাদারির মতো এই স্থাপনাটিরও বারোটি দরজা রয়েছে। প্রাসাদটি মূলত দুই তলা ছিল এবং এতে ১২টি স্তম্ভবিশিষ্ট ভল্টযুক্ত বারান্দা ছিল।

## তথ্যসূত্র

বিষয়শ্রেণী:মুঘল সাম্রাজ্যের ভবন ও স্থাপনা
বিষয়শ্রেণী:পাঞ্জাব, পাকিস্তানের সাংস্কৃতিক ঐতিহ্যবাহী স্থান
ইমতিয়াজ আলি খান

**ইমতিয়াজ আলী খান খান্দারা** (১৯২৮–২০১৮) একজন চিত্রশিল্পী, মার্ক্সবাদী চিন্তাবিদ এবং শিল্প ইতিহাসবিদ ছিলেন।

## জীবন
'মাস্টার সাহেব' নামে পরিচিত খান ১৯২৮ সালে ব্রিটিশ ভারতের রামপুরে জন্মগ্রহণ করেন। তিনি ফিদা আলী খানের তিন পুত্রের একজন ছিলেন। ফিদা আলী খান তৎকালীন রামপুর দেশীয় রাজ্যের একজন তহশিলদার হিসেবে কর্মরত ছিলেন। ইমতিয়াজ আলী খানের চাচা ছিলেন কিংবদন্তি বীণা বাদক ওস্তাদ মোহাম্মদ ওয়াজির খান।  

## রন্ধনশৈলী
নওবত খানি পরিবারের সবাই ভালো খাবারের ভক্ত ছিলেন। তারা নিজস্ব রন্ধনশৈলী তৈরি করতে সক্ষম হয়েছিলেন। তাদের খাবারে চালের তৈরি পদ অন্তর্ভুক্ত থাকত এবং নিয়মিত কাবাব পরিবেশন করা হতো। তাদের রান্নাঘরে অযোধ্যার দরবার থেকে আগত রাকাবদারদের (বাবুর্চি) নিযুক্ত করা হতো।

নাসিরুদ্দিন ছিলেন একজন রাকাবদার যিনি **ইমতিয়াজ আলী খানের** বাড়িতে নিযুক্ত ছিলেন। সুফি সাধক চিরাঘ দিল্লির সাথে নামের মিল থাকায় তাকে 'পীরজি' বলে সম্বোধন করা হতো। এই পরিবারের ওই সুফি সাধকের প্রতি গভীর শ্রদ্ধা ছিল। পীরজি একজন বিশেষজ্ঞ কাবাব প্রস্তুতকারক ছিলেন এবং তিনি অযোধ্যা থেকে এসেছিলেন। তার পিতা রামপুরের নবাবের অধীনে কর্মরত ছিলেন।

বলা হতো যে, এই পরিবারের কেউ যদি প্রতিবেলা খাবারের পর মিষ্টান্ন না খায়, তবে সে নওবত খানি নয়।

তাদের রান্নাঘরের প্রস্তুতিতে উপকরণের ব্যবহার এতই সমৃদ্ধ ছিল যে, একবার নবাব হামিদ আলী খান বলেছিলেন যে, এই পরিবার যদি এত ভালো খাবারের ভক্ত না হতো, তবে তাদের বাড়ি সোনা ও রূপা দিয়ে তৈরি হতে পারত।

## রচনাবলি
ইমতিয়াজ আলী খান 'মুসাদ্দাস তাহনিয়াত-ই-জশন-ই-বেনজির'-এর সম্পাদক ছিলেন। তিনি মুঘল মিনিয়েচার বা অনুচিত্রের ওপরও ব্যাপক কাজ করেছেন।

## রাজনৈতিক কর্মজীবন
ইমতিয়াজ আলী খান ভারতের কমিউনিস্ট পার্টির সাথে যুক্ত ছিলেন।

## আরও দেখুন
* ওয়াজির খান (রামপুর)
* সদারাঙ্গ
* তানসেন
* নওবত খান
* কিষানগড়

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:ভারতীয় শিয়া মুসলিম
বিষয়শ্রেণী:ভারতীয় পুরুষ চিত্রশিল্পী
বিষয়শ্রেণী:ভারতীয় মার্ক্সবাদী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:উত্তরপ্রদেশের চিত্রশিল্পী
বিষয়শ্রেণী:রামপুর, উত্তরপ্রদেশের ব্যক্তি
বিষয়শ্রেণী:১৯২০-এর দশকে জন্ম
দিলার খান

**দিলের খান দাউদজাই** একজন মুঘল সেনাপতি ছিলেন যিনি সম্রাট আওরঙ্গজেবের অধীনে দায়িত্ব পালন করেন এবং অযোধ্যার গভর্নর ছিলেন। তিনি শিবাজীর সামরিক সেনাপতি এবং পুরন্দর দুর্গের দায়িত্বে থাকা মুরারবাজিকে যুদ্ধে লিপ্ত হয়ে হত্যা করার জন্য পরিচিত। তার ভাইয়ের নাম ছিল নবাব বাহাদুর খান। দিলের খান এবং বাহাদুর খান একত্রে উত্তরপ্রদেশে অবস্থিত বিখ্যাত শাহজাহানপুর জেলা প্রতিষ্ঠা করেন। তিনি ভোপালগড়ের যুদ্ধে শিবাজীর বিরুদ্ধে মুঘলদের বিজয়ের জন্যও দায়ী ছিলেন।

## প্রাথমিক জীবন
তিনি পেশাওয়ারের কাছে জন্মগ্রহণ করেন। তিনি নবাব দরিয়া খান রোহিল্লার পুত্র ছিলেন, যিনি একজন আফগান ছিলেন এবং পশতুন দাউদজাই গোত্রের বংশধর ছিলেন। তার পিতা ১৬০৩ সালে ভারতীয় মুসলিম মীর বকশি শেখ ফরিদ বুখারির অধীনে একজন মনসবদার হিসেবে দায়িত্ব পালন করেন। 

## মারাঠাদের বিরুদ্ধে অভিযান
শিবাজীকে ক্ষমতাচ্যুত করার পূর্ববর্তী প্রচেষ্টাগুলো ব্যর্থ হওয়ার পর, আওরঙ্গজেব তার সবচেয়ে জ্যেষ্ঠ সেনাপতি ("মির্জা রাজা") জয় সিংকে দিলের খানের সাথে মারাঠাদের হঠাতে এবং দাক্ষিণাত্যে মুঘল শাসন প্রতিষ্ঠা করতে পাঠান। দিলের খান পুরন্দর দুর্গ দখলের ওপর জোর দেন। জয় সিং এই অভিযানের চ্যালেঞ্জগুলো বুঝতে পেরেছিলেন। তিনি দিলের খানকে তার সেনাবাহিনী বজ্রগড়ের দিকে সরিয়ে নিতে পরামর্শ দেন। পুরন্দর দুর্গ বজ্রগড় থেকে অল্প দূরে ছিল। যদি বজ্রগড় দখল করা যায়, তবে মুঘল কামানগুলো সহজেই পুরন্দর দুর্গ দখল করতে পারবে।

১৬৬৫ সালের ১৩ এপ্রিল দিলের খান বজ্রগড় দখল করতে সফল হন। দিলের খান ও জয় সিংয়ের অধীনে মুঘল সেনাবাহিনী কামানের গোলার গর্জন ছুড়ে বজ্রগড়ের বিজয় উদযাপন করে। এরপর দিলের খান পুরন্দরের দিকে তার মনোযোগ দেন।

১৬৬৫ সালের ১৬ মে দিলের খান পুরন্দর দুর্গের দায়িত্বে থাকা মুরারবাজির মুখোমুখি হন। মুরারবাজি বীরত্বের সাথে লড়াই করলেও দিলের খানের তীরের আঘাতে নিহত হন।

## শেষ জীবন
তিনি ১৬৮৩ সালে হারদোইয়ে মৃত্যুবরণ করেন।

## তথ্যসূত্র

বিষয়শ্রেণী:মুঘল সেনাপতি
বিষয়শ্রেণী:জন্মের সাল অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:১৮শ শতাব্দীর মুঘল সাম্রাজ্যের ব্যক্তি
বিষয়শ্রেণী:এশীয় সামরিক কর্মকর্তা অসম্পূর্ণ
ডিয়ান ফরেস্টার

**ডিয়ান ফরেস্টার** (জন্ম ৭ জুন ২০০০) একজন দক্ষিণ আফ্রিকার আন্তর্জাতিক ক্রিকেটার। তিনি একজন অলরাউন্ডার হিসেবে খেলেন। তিনি বাঁহাতি ব্যাটসম্যান এবং ডানহাতি পেস বোলার। তিনি ১৫ মার্চ ২০২৬ সালে নিউজিল্যান্ডের বিপক্ষে দক্ষিণ আফ্রিকার হয়ে টুয়েন্টি২০ আন্তর্জাতিক ক্রিকেটে অভিষেক করেন।

## ঘরোয়া ক্যারিয়ার
ফরেস্টার তার পেশাদার ক্যারিয়ার শুরু করেন নাইটস দলে। তিনি ২০২৩ সিএসএ একদিনের কাপে লিস্ট এ ক্রিকেটে অভিষেক করেন। অভিষেক ম্যাচেই তিনি একটি সেঞ্চুরি ও পাঁচ উইকেট অর্জন করেন।

তিনি ২০২৩–২৪ সিএসএ চার দিনের সিরিজে প্রথম-শ্রেণির ক্রিকেটে অভিষেক করেন। পরে তিনি সিএসএ টি২০ প্রতিযোগিতায় টি২০ ক্রিকেট খেলেন।

২০২৫ সালে তিনি নর্থ ওয়েস্ট দলে যোগ দেন। একই সঙ্গে তিনি দক্ষিণ আফ্রিকা এ ক্রিকেট দলে নির্বাচিত হন।

## আন্তর্জাতিক ক্যারিয়ার
২০২৬ সালের মার্চ মাসে ফরেস্টারকে দক্ষিণ আফ্রিকার জাতীয় ক্রিকেট দলের আন্তর্জাতিক টি২০ দলে অন্তর্ভুক্ত করা হয়। তিনি নিউজিল্যান্ড জাতীয় ক্রিকেট দলের বিপক্ষে অভিষিক্ত হন।

## তথ্যসূত্র

## বহিঃসংযোগ

* 
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর দক্ষিণ আফ্রিকান পুরুষ ক্রীড়াবিদ
আবদুল্লাহ খান (রোহিলাখণ্ড)

**নবাব আবদুল্লাহ খান বাহাদুর রোহিলা** (মৃত্যু ১৭৭৫) ছিলেন রোহিলখণ্ডের নবাব আলী মোহাম্মদ খানের জ্যেষ্ঠ পুত্র। তিনি তার পিতার অনুপস্থিতিতে রোহিলখণ্ড এবং বাদায়ুনের সিংহাসনের উত্তরাধিকারী হন। হাফিজ রহমত খানের চক্রান্তে তিনি সিংহাসনচ্যুত হন এবং তার ছোট ভাই নবাব সাদুল্লাহকে তার স্থলাভিষিক্ত করা হয়। পরবর্তীতে তিনি এক আধ্যাত্মিক সন্ন্যাসীর জীবন বেছে নেন। শেষ পর্যন্ত তিনি রোহিলা যুদ্ধে ব্রিটিশদের বিরুদ্ধে লড়াই করতে গিয়ে মৃত্যুবরণ করেন।

## জীবন
আবদুল্লাহ খান এবং তার ছোট ভাই ফয়জুল্লাহ খানকে পারস্যের সম্রাট নাদের শাহ জিম্মি হিসেবে নিয়ে গিয়েছিলেন। ১৭৫২ সাল পর্যন্ত তিনি আফগানদের অধীনে ছিলেন এবং পরবর্তীতে আহমদ শাহ আবদালী তাকে মুক্তি দেন।

মৃত্যুশয্যায় তার পিতা আলী মোহাম্মদ খান রোহিলা তার মন্ত্রীদের কুরআনের ওপর শপথ করিয়েছিলেন যেন তারা তার ইচ্ছা পূরণ করেন এবং তার সন্তানদের প্রাপ্তবয়স্ক না হওয়া পর্যন্ত তাদের রক্ষক হিসেবে কাজ করেন। তিনি হাফিজ রহমত খানকে সেই সময় পর্যন্ত রোহিলখণ্ডের রাজপ্রতিনিধি হিসেবে নিযুক্ত করেন। তবে মন্ত্রী এবং রাজপ্রতিনিধি সবাই তাদের প্রতিশ্রুতি ভঙ্গ করেন। ১৭৫৪ সালে তারা রাজপরিবারের মধ্যে একটি বিবাদ উসকে দেন এবং এতিমদের ক্ষমতা ও সম্পদ কেড়ে নেওয়ার অজুহাত হিসেবে একে ব্যবহার করেন। ক্ষুব্ধ হয়ে আবদুল্লাহ খান এবং তার দুই ছোট ভাই মুহাম্মদ ইয়ার খান ও আল্লাহ ইয়ার খান উজানিতে চলে যান।

পরে তাদের পুনরায় আমন্ত্রণ জানানো হয় এবং আবদুল্লাহ খানকে বাদায়ুনের নবাব করা হয়। তবে তার তিক্ত অভিজ্ঞতা এবং হাফিজ রহমত খানের ক্রমাগত দুর্ব্যবহারের কারণে তিনি ধর্মীয় সন্ন্যাস গ্রহণ করেন। শেষ পর্যন্ত তিনি রোহিলা যুদ্ধে ব্রিটিশদের বিরুদ্ধে লড়তে গিয়ে প্রাণ হারান।

## আরও দেখুন
* রোহিলখণ্ড রাজ্য

## তথ্যসূত্র

বিষয়শ্রেণী:ভারতের নবাব
বিষয়শ্রেণী:রোহিলা
বিষয়শ্রেণী:১৭৭৫-এ মৃত্যু
বিষয়শ্রেণী:জন্মের বছর অনুপস্থিত
বিষয়শ্রেণী:রোহিলখণ্ড রাজ্য
সাদুল্লাহ খান (রোহিলখণ্ড)

**নবাব আবদুল্লাহ খান বাহাদুর রোহিলা** (মৃত্যু ১৭৭৫) ছিলেন রোহিলখণ্ডের নবাব আলি মোহাম্মদ খানের তৃতীয় পুত্র এবং তার ভাইয়ের পর রোহিলখণ্ডের সিংহাসনের উত্তরাধিকারী হন।

## জীবন
মৃত্যুশয্যায় তার পিতা আলি মোহাম্মদ খান রোহিলা তার মন্ত্রীদের কুরআনের ওপর শপথ করিয়েছিলেন যেন তারা তার ইচ্ছা রক্ষা করেন এবং তার সন্তানদের প্রাপ্তবয়স্ক না হওয়া পর্যন্ত তাদের রক্ষক হিসেবে কাজ করেন। তার মৃত্যুর সময় সাদুল্লাহ খান, আল্লাহ ইয়ার খান এবং মুহাম্মদ ইয়ার খান ছোট শিশু ছিলেন এবং বড় দুই ভাই সেখানে ছিলেন না, যাদের আহমদ শাহ আবদালী জিম্মি হিসেবে নিয়ে গিয়েছিলেন। আলী মোহাম্মদ খান বড় ছেলে আবদুল্লাহ খানের ফিরে আসা বা সাদুল্লাহ খানের প্রাপ্তবয়স্ক হওয়া পর্যন্ত হাফিজ রহমত খানকে রোহিলখণ্ডের রাজপ্রতিনিধি হিসেবে নিযুক্ত করেন। তবে মন্ত্রী এবং রাজপ্রতিনিধিরা সবাই তাদের প্রতিশ্রুতি ভঙ্গ করেন।

আবদুল্লাহ খান ফিরে আসার পর তারা প্রাথমিকভাবে সাদুল্লাহ খানকে মোরাদাবাদের নবাব করেন, কিন্তু পরবর্তীতে তারা রাজপরিবারের মধ্যে একটি বিবাদ উসকে দেন এবং এতিমদের ক্ষমতা ও সম্পদ কেড়ে নেওয়ার অজুহাত হিসেবে একে ব্যবহার করেন। সাদুল্লাহ খানকে তার বড় ভাই আবদুল্লাহ খানের স্থলাভিষিক্ত করে শাসক হিসেবে বসানো হয়েছিল, কিন্তু উচ্চাকাঙ্ক্ষা থাকা সত্ত্বেও তিনি বারবার হাফিজ রহমত খানের চক্রান্তে বাধাগ্রস্ত হন এবং ক্ষুব্ধ হয়ে আওনলায় অবসরে চলে যান।

তিনি পানিপথের তৃতীয় যুদ্ধে আহমদ শাহ আবদালীর সাথে লড়াই করেন এবং তার সেবার পুরস্কার হিসেবে তার কাছ থেকে জলেসর ও ফৈজাবাদ লাভ করেন।

## তথ্যসূত্র

বিষয়শ্রেণী:ভারতের নবাব
বিষয়শ্রেণী:রোহিলা
বিষয়শ্রেণী:১৮শ শতাব্দীতে মৃত্যু
বিষয়শ্রেণী:জন্মের বছর অনুপস্থিত
বিষয়শ্রেণী:রোহিলখণ্ড রাজ্য
রানি নো হাজিরো

**রানি নো হাজিরো**, যা **মুঘলাই বিবির সমাধি** বা **আহমদ শাহের রানিদের সমাধি** নামেও পরিচিত, ভারতের আহমেদাবাদের মানেক চকের কাছে অবস্থিত একটি সমাধিসৌধ কমপ্লেক্স।

## ইতিহাস ও স্থাপত্য

*রানি নো হাজিরো* মানেক চকের কাছে আহমদ শাহের সমাধির পূর্ব দিকে অবস্থিত। এই প্রাঙ্গণটি মাটি থেকে বেশ উঁচুতে অবস্থিত যেখানে একটি সুউচ্চ তোরণ দিয়ে প্রবেশ করতে হয় এবং এর চারপাশ জালিযুক্ত বারান্দা দিয়ে ঘেরা। বারান্দার দেয়ালগুলো খোদাই করা পাথরের স্ক্রিন বা জালি দিয়ে সজ্জিত। ৩৬.৫৮ মিটার বাহুবিশিষ্ট এই বর্গাকার উন্মুক্ত প্রাঙ্গণটি সম্ভবত ১৪৪৫ সালে নির্মিত হয়েছিল। চত্বরটিতে প্রথম আহমদ শাহ এবং গুজরাত সালতানাতের অন্যান্য শাসকদের রানিদের আটটি মার্বেল পাথরের সমাধি রয়েছে। সমাধিগুলো অত্যন্ত সূক্ষ্মভাবে খোদাই করা এবং এতে মুক্তার স্তরের কাজ ও ধাতুর কারুকাজ রয়েছে।

প্রধান সমাধিটি দ্বিতীয় মুহাম্মদ শাহের স্ত্রী এবং মাহমুদ বেগাদার মা মুঘলাই বিবির। এটি সাদা মার্বেল পাথরে সমৃদ্ধভাবে খোদাই করা এবং এর চারপাশে সূক্ষ্ম কারুকার্যময় পারস্য শিলালিপি রয়েছে। কালো মার্বেল পাথরের পাশের সমাধিটি মির্কি বা মুরকি বিবির, যিনি শাহ-ই-আলমের স্ত্রী, রানির বোন এবং সিন্ধুর জামের কন্যা। এই সমাধিগুলো দামী ব্রোকেড বা জড়িদার কাপড় দিয়ে ঢাকা থাকে, যা প্রথম আহমদ শাহের শাসনামলে বিকশিত একটি টেক্সটাইল শৈলী। এখানকার জটিল পাথরের নকশা এবং খোদাই হিন্দু, জৈন এবং ইসলামি স্থাপত্য শৈলীর একটি সংমিশ্রণ। কিছু মুসলিম পরিবার এই কমপ্লেক্সের ভেতরে বসবাস করে যারা সমাধিগুলোর দেখভাল করে।

## বাজার
এই কমপ্লেক্সের চারপাশের এলাকাটি এখন নারীদের পোশাক, গয়না এবং প্রসাধনীর একটি বাজারে পরিণত হয়েছে। এখানে ঐতিহ্যবাহী সেরা গরবা পোশাকও বিক্রি হয়। এছাড়া কাছাকাছি অনেক ধরনের মাউথ ফ্রেশনার বা 'মুখওয়াস'-এর দোকান রয়েছে।

## গ্যালারি

Image:Rani no Hajiro, Ahamdabad.jpg|বারান্দা
Image:Stone latticework at Rani-no-hajiro, picture 1.jpg|পাথরের জানালায় জালির কাজ
Image:Raja no Hajiro.jpg|জালির কাজ
Image:Stone latticework at Rani-no-hajiro, picture 2.jpg|জানালায় জালির কাজ
Image:Queens Residence Tomb carving.JPG|সমাধির কারুকাজ


## আরও দেখুন

* আহমদ শাহের সমাধি

## তথ্যসূত্র

* এই নিবন্ধে নিম্নোক্ত উৎস থেকে পাবলিক ডোমেইন টেক্সট অন্তর্ভুক্ত করা হয়েছে: 

বিষয়শ্রেণী:আহমেদাবাদের সমাধিসৌধ
বিষয়শ্রেণী:গুজরাতের জাতীয় গুরুত্বের স্মৃতিস্তম্ভ
বিষয়শ্রেণী:গুজরাত সালতানাতের ভবন ও স্থাপনা